Acolada nr. 1- ianuarie 2012 


MyComp şi moştenirea 
comunismului în wikipedia.ro 


Motto: „Manipularea prin uniformizarea gândirii şi tendinţa de 
reprimare a libertăţii de expresie au rămas sechele greu de înlăturat după abolirea 
comunismului” 


„Wikipedia is not an 
objective resource [...] in 
large part is controlled”. 
Adică acest website al 
wikipediei nu este o sursă 
obiectivă de informare 
pentru că este în mare 
parte controlată de aşa-zişi 
„intelectuali” cu intenţii 
ascunse. Dar cum poate fi 
controlată o enciclopedie la 
care zice-se că orice 
utilizator poate scrie? 
Desigur prin 
administratorii săi, 
informați instantaneu de modificările anumitor articole 
pe care le urmăresc. Ascunşi după pseudonime, pe care le 
mai schimbă din timp în timp spre a nu fi recunoscuți, ei 
sunt atenţi să nu dispară atitudinea partizană (şi nu neutră 
cum ar trebui) perpetuată odată cu păstrarea surselor de 
inoculare a ruşinii de a fi român în paginile wikipediei.ro. 
Ei veghează (de pildă) să nu şteargă vreun utilizator 
insultele lui Patapievici de genul „românii nu pot alcătui un 
popor pentru că valorează cât o turmă” (Politice) peste a 
căror traducere („Die Rumaenen koennen kein Volk sein, 
weil sie nicht mehr wert sind als eine Herde”) am dat 
citind în presa germană un articol închinat Hertei Muller. 
Or, pentru asemenea cugetare şi altele de acelaşi soi (v. 
Isabela Vasiliu-Scraba, Patapie-viciul român? - rev. 
„Origini.Romanian Roots”, Vol.VII, 5-6/2003, p14), preluate 
de wikipedia.ro din volumul scos prima dată în 1996 de 
Humanitas, şi reeditat din belşug ulterior, nişte universitari 
clujeni făcuseră petiție la Ministerul de Interne cerând să 
i se retragă lui H.R. Patapievici cetățenia (v. „Gazeta de 
Maramureş”, 27 dec.2004 -9 ian.2005, p.10). Rezultatul îl 
ştim cu toţii, aşa că nu-l mai amintesc. Printr-un cerc vicios 
este motivată reproducerea acestor mizerii şi a altora 
similare izvorâte din acelaşi creier deficitar: fragmentele 
citate în scop de atac spre a produce iritare, irită ducând la 
atac. La fişa „Horia Roman Patapievici” se spune că frazele 
cu pricina „au produs iritare” şi că, scoase din context (aici 
înțelegându-se probabil că n-a fost citat întregul volum), au 
fost „folosite de adversari pentru a-l ataca”. Dacă astfel de 
insulte sunt ferite de ştergere într-o enciclopedie care ar 
trebui să fie în permanentă schimbare, administratorii au 
grijă în schimb să şteargă informaţiile postate de utilizatorii 
de rând în legătură cu procesul pierdut de I. Spânu, care a 
crezut că neputința lui G. Liiceanu de a-l povesti pe 
Heidegger cu alte cuvinte decât cele ale traducerii ar 
semăna cu un plagiat. În acest loc, utilizatorul Medenagan 
propunea ştergerea informaţiei pe motiv că instanța 
judecătorească nu i-a dat câştig lui I. Spânu. 

Referitor la wikipedia, în general se vântură ideea că 
mulțimea celor care participă la scrierea ei este 
răspunzătoare de informaţiile pe care această enciclopedie 
le vehiculează. Prin asemenea aserțiune, doar în parte 
adevărată, sunt atraşi utilizatorii de rând care dau 
consistență acestui proiect prin contribuţiile lor. În mod 
esenţial însă, aspectul wikipediei.ro este fasonat de „elita 
conducătoare”, formată din câţiva utilizatori ridicaţi la 
rangul de administratori, care pot şterge intervențiile 
utilizatorilor de rând fixând câte unui articol aspectul dorit 
de ei. 

Spre a se înțelege mai bine cum funcţionează wikipedia, 
voi recurge la experiența nemijlocită pe care am dobândit- 
o în încercarea mea nereuşită de a mai corecta informațiile 
false despre viața Părintelui Arsenie Boca (v. Isabela Vasiliu- 
Scraba, Moartea martirică a Părintelui Arsenie Boca - un 
adevăr ascuns la Centenarul sărbătorit la M-rea 
Brâncoveanu, rev. „Argeş”, Anul X, nr.10/2010, p.24), 
precum şi în tentativa de a înlătura informațiile false şi 
răuvoitoare la adresa lui Mircea Eliade propagate după 
1990 în toate mijloacele de mass-media de foştii 
nomenclaturişti angajaţi în domeniul ideologic. Ion Varlam 
observase dificultatea societății româneşti post- 
decembriste de a se debarasa de moştenirea comunistă 
atâta vreme cât protagoniștii scenei politice şi culturale 
sunt persoane din „profitologia comunistă” (cu rubedeniile 
şi clientela aferentă) active înainte de 1989 în domeniul 


(Filozofi români, SUA, 2011, p.60)*. 


ideologic. Pentru fostul deținut politic I. Varlam, însuşi 
temenul de „colaborator al poliției politice” ar fi un 
eufemism mascând împărțirea societăţii înainte de 1989 
între victime şi profitorii regimului de „ocupaţie comunistă” 
(Vasile Băncilă), eufemism folosit în scopul de a se eluda 
punerea în discuție a rolului avut de ideologii comunişti în 
consolidarea sistemului totalitar prin suprimarea libertății 
de gândire şi de expresie. (Pseudoromânia. Conspirarea 
deconspirării, Ed. Vog, 2004). 

Pe 7 aprilie 2007 curățasem prezentarea lui Mircea Eliade 
în wikipedia.ro de toate murdăriile perspectivei politice a 
ideologilor comunişti care, în timpul vieții marelui istoric 
al religiilor, îi cenzuraseră publicarea scrierilor ştiinţifice 
şi refuzaseră alcătuirea unui Fond „Mircea Eliade” din 
cărțile donate de acesta. În plus, mă străduisem să-i 
completez bio-bibliografia care era la fel de lacunară în ce 
priveşte onorurile academice ca şi cea de pe volumele lui 
Eliade scoase de Humanitas. (Ca o mică paranteză, trebuie 
spus că nici una din editurile de după 1990 nu este mai bine 
reprezentată în wikipedia românească decât Humanitas, 
ceea ce în cazul lui Eliade are dezavantajul că pe această 
cale se face reclamă unor cărți mai scumpe decât cărțile 
lui Eliade scoase de alte edituri). Ei bine, ca şi în cazul 
completărilor bio-bibliografiei Părintelui Arsenie Boca, 
viața articolului Mircea Eliade aranjat de mine a fost 
extrem de scurtă: înlăturasem fără să ştiu moştenirea 
comunistă ce se voia păstrată în cazul lui Mircea Eliade, 
iar la Părintele Arsenie Boca, probabil alta era imaginea 
pe care voiau să o fixeze wikipediştii de rang înalt în capetele 
celor lipsiți de discernământ. Coordonatorii din umbră ai 
acestui website, catalogat de unii ca anti-românesc din 
cauza informaţiilor dubioase pe care le colportează cu 
privire la personalitățile de seamă ale culturii noastre şi la 
istoria românilor, nu numai că l-au murdărit din nou pe 
Eliade cu acuzaţiile lor politice nicicând demonstrate, dar 
au şi făcut dispărut istoricul paginii, spre a nu se mai putea 
vreodată vedea articolul curățat de mine şi să nu se afle 
care dintre administratorii wikipediei.ro s-a îndeletnicit cu 
această trebuşoară. Cum pe wikipedia identificarea 
personală nu este cerută, rolurile în administrația 
wikipediei.ro apar distribuite la adăpostul anonimatului 
oferit de ascunderea după pseudonim şi după clone sau 
dubluri ale pseudonimelor. Astfel se creează „eşalonul 
conducător”. Dar şi o dihotomie păguboasă: de-o parte 
entuziasmul utilizatorilor de rând şi de altă parte 
despotismul „eşalonului conducător” săltat deasupra 
celorlalți. 

Principiul de bază pe care s-au clădit în alte părți 
wikipedii ceva mai credibile este aici o vorbă în vânt: 
Principiul pluralității opiniilor comunității de utilizatori 
autentificaţi şi anonimi nu are cum să fie aplicat, de vreme 
ce postul de administrator oferă posibilitatea de a şterge 
modificări după bunul plac încălcând neutralitatea (adică 
prezumția de bună credință, cum am văzut în cazul fişei lui 
Mircea Eliade). În plus „elita conducătorilor” poate ascunde 
istoricul sau descrierea unor modificări, poate bloca 
utilizatorii de rând şi, la modul cel mai samavolnic, îl poate 
bloca pe utilizatorul cu care este în dispută. Aşadar, înainte 
de toate, administratorii îşi pot impune părerea, modificând 
şi înghețând paginile modificate de ei, cu alte cuvinte, 
reinstaurând dictatorial vremea „muţeniei obligatorii” (I.D. 
Sârbu, Adio Europa, vol.I, p.261). 

Toate aceste manevre le-am putut constata 
aducându-mi contribuţia la câteva articole, dar şi urmărind 
repetata vandalizare a articolului „Isabela Vasiliu-Scraba” 
după apariţia volumului Filozofi români:Nicolae C. Ionescu, 
Titu Maiorescu, Ştefan Lupaşcu, Emil Cioran, Isabela 
Vasiliu-Scraba, C. Schifirneţ, Al Surdu, Xenopol, Lucian 
Blag, etc (ISBN 9781232183488, Wiki Series, Memphis, 
USA, 2011). Uitând că „verificabilitatea contează, nu 
adevărul”, administratorul MyComp şterge legăturile spre 
forma electronică a articolelor scrise de mine prin diverse 
reviste, dând curs indispoziției pe care i-o provoacă 
libertatea de expresie din articolele mele întroduse în wiki 
ro de un utilizator de rând. Apoi şterge bibliografia trecută 
în articolul „Isabela Vasiliu-Scraba” ştampilând că 
articolului i-ar lipsi bibliografia. Drept dovadă că a citit cu 
obidă articolele, adaugă şi eticheta ce n-are legătură cu 
fişa din wikipedia: „afirmaţiile negative şi cele calomnioase 

Proză 


Asemănări... 


În baie, într-un loc ferit de sub calorifer, a apărut 
pânza unui păianjen. Şi în mijlocul pânzei trona însuşi 
proprietarul, un păianjen mic şi famelic având doar nişte 
picioare exagerat de lungi. 

Părea atât de stingher şi neajutorat, încât am uitat 
de lecţiile date de nevastă-mea, în privința unor asemenea 
apariţii de chiriaşi nepoftiți şi l-am lăsat în pace, ba în plus 
nici nu am amintit nevesti-mi de intrus. 

Voiam să văd cât va rezista acolo, aşa fără nici un 
fel de mâncare, fiindcă pe la noi prin apartament nu zboară 
nimic, nici muşte, nici țânțari, nici musculiţe de oțet, nici 
măcar avioane americane F16 sau elicoptere de atac 
Apache, pentru că, prevăzători, am pus plase la toate 
ferestrele. 

În fiecare zi mă uitam, cu frica în inimă, ca să nu-l fi 
găsit cerberul casei, să văd dacă mai este acolo, dar se 
pare că a avut noroc, deoarece zilele au trecut una după 
alta şi el a rămas tot la locul său, în mijlocul pânzei sale, 
parcă din ce în ce mai sfrijit şi din ce în ce mai trist. Doar 
picioarele parcă i s-au mai lungit. 

Oare ce gânduri de mai bine îl ţin țintuit acolo şi 
mai ales, tare aş vrea să ştiu ce speranţe îl mai țin în viață, 
fiindcă în afară de aer, nu are nimic de mâncat. 

De ce am scris despre el? Tocmai pentru că situația 
lui seamănă al naibii de bine cu situaţia actuală a poporului 
român. Ca şi el, poporul acesta mai răbdător chiar şi decât 
Iov, stă, vegetează şi aşteaptă. Ce aşteaptă? Uneori nici el 
nu ştie precis, dar prin cap i se vântură câteva cuvinte 
magice: „zile mai bune”. 

Asta aşteaptă! Fără să observe că la toate 
ferestrele, cei interesaţi, au pus plase de oțel impenetrabile. 


loan MITITELU 


fără bibliografie sau cu bibliografie insuficientă trebuie 
înlăturate pe loc”(My Comp, 19 nov.2011). 

Mai este o frază trecută de utilizatorul care se 
ocupă de articolul „I. V-S” (frază care îl deranjează pe 
MyComp) privitoare la „oficialii culturii auto-declarați 
victime după cosmetizarea propriilor biografii”. Pe aceasta 
o trece la Discuţii ca să ilustreze „tonul nepotrivit” 
(MyComp, 16 ian 2012), fiindcă tonul potrivit wikipediei.ro 
este vizibil la articolul „H.R. Patapievici”. 

„Criteriul distinctiv pentru vandalism este 
intenţia de a strica” găsim notat în wiki.ro. Vandalul 
MyComp întâi observă (cu justeţe) că la unele articole 
utilizatorul mirelvv nu indicase pagina revistei în care 
fuseseră publicate, ceea ce ar îngreuna, vezi Doamne, 
verificabilitatea (MyComp, 19 nov.2011). Fără să aştepte 
remedierea, MyComp şterge selectia din articolele mele, 
blocând reintroducerea lor. Fiindcă, în opinia sa, opera 
unui scriitor nu s-ar compune din volume şi din articole de 
prin reviste nestrânse încă în volume, ci articolele ar 
reprezenta o „categorie supraadăugată”. E drept că 
motivația pe care o invocă cu cel mai mult sârg MyComp 
(probabil clonă a unui birocrat) care-mi distruge sistematic 
articolul din wikipedia.ro se referă la aşa-zisele „surse auto- 
publicate”. 

Ca să se înțeleagă această problemă spinoasă a 
„surselor auto-publicate”, o voi ilustra cu articolul model în 
care este descrisă bio-bibliografia lui Sorin Lavric. Aici, 
spre a nu se crede că informațiile ar proveni chiar de la 
Sorin Lavric, bio-bibliografia sa apare în wikipedia.ro ca 
fiind citată din revista on-line „Rev.Psychologies.ro” în care 
tot Sorin Lavric o plasase. Dar expertul numărul unu în 
„Ssursele-auto publicate” rămâne Gabriel Liiceanu cu 
volumele proprii apărute la propria editură. Aici MyComp 
uită să aplice „politica wikipediei” ştergându-le şi blocând 
reintroducerea lor. Oare de ce? 


Isabela VASILIU-SCRABA 


*Datorită acestei fraze, preluată din articolul 
„Isabela Vasiliu-Scraba”, MyComp mi-a vandalizat articolul 
pe 5 noiembrie 2011 şi pe 16 ian.2012 punând apoi ştampila: 
„ton nepotrivit pentru o enciclopedie”(MyComp,16 
ian.2012). 

